Artel kompaniyasi tashkil topganiga qisqa muddat bo‘lishiga qaramasdan, maishiy texnika va elektronika mahsulotlarining yigirmadan ortiq turini ishlab chiqarishni yo‘lga qo‘ygan. Jumladan, televizor, muzlatgich, sovutgich, chang yutgich, oshxona plitalari, kir mashina, uyali aloqa vositalari va boshqa maishiy texnika vositalarini chuqur mahalliylashtirish asosida ishlab chiqarish amalga oshirilmoqda.

Artel kompaniyasi tomonidan ishlab chiqarilgan mahsulotlar respublikaning ichki bozori bilan birgalikda, chet elga ham eksporti amalga oshirilmoqda. Jumladan, Artel mahsulotlari bugungi kunda Rossiya, Ukraina, Qozog‘iston, Qirg‘iziston, Afg‘oniston, Tojikiston, Ozarbayjon, Gruziya davlatlariga eksportga jo‘natilmoqda. Chet davlatlarida Artel mahsulotlari yirik maishiy texnika vositalari savdosi bilan shug‘ullanuvchi Eldorado, TexnoDom, TexnoSila, Sulpak kabi savdo tarmoqlarida iste’molchilarga sotilmoqda.